
CUA ta denuncia inhusticia 


den cobransa di invoerrechten 


Comerciantenan Uni Aruba tin un problema serio cu formulanan uza 
door di Duana pa cobra Impuesto na entrada. Esaki nan a expresa 
durante un conferencia di prensa. E formula uza ta causa cu nan ta 
paga mas na invoerechten cu lo mester ta. 

LOCAL 


D 


oble R SSS di Corsou, tin un cancion masha popular un 
tempo cu ta titula “E Mundo Ta Lora” caminda den su 


prome alinea e ta bisa lo siguiente: “E mundo ta lora keto bay, 
e mundo ta bira cu hopi zwaai, ay gare’le duro, corda tene duro 
pa bo no slip lora cay.” 


Cu e anuncio e siman aki di Minister Glenbert Croes, cu gobierno 
a dicidi di nombra Sabine de Groot como “kwartiermaker” pa 
loke ta conoci Enseñansa Pa Empleo, un proyecto cu ta existi 
for di 1988, esta 34 aña cu el a wordo funda. 


Un proyecto cu a yuda hopi hende pero cu ultimo añanan 
tambe a decai formalmente pero awor Sabine de Groot, kende 
tambe a dirigi henter e asunto di pagamento di FASE, lo ta 
encarga cu e proyecto aki di nobo. 


Ora cu busca nificacion di e palabra Hulandes, “kwartiermaker” 
e nificacion den diccionario Hulandes, ta bisa lo siguiente: “Een 
Kwartiermaker is een manager die vooruit wordt gestuurd om 
iets compleet nieuws voor te bereiden. Hij brengt partijen, 
personen en potentiële partners samen, inspireert iedereen.” 


Mester pone bon atencion na e parti di “iets compleet nieuws 
voor te bereiden” cu ta nifica cu Minister Croes a duna Sabine 
un trabou pa hinca algo completamente nobo den otro 
compara cu e concepto pa cual EPE a wordo lansa for di 1988, 
esta siglo pasa. 


Aunke cu e asunto aki ta mustra igual cu loke a sosode 
recientemente na Arubahuis na Den Haag, caminda tambe 
a hiba un ex funcionario di gobierno den persona di Glenda 
Hernandez, pa reorganisa esaki den un periodo di tres luna. 


Awor Minister ta ubica de Groot den un encargo cu lo mester 
sirbi pa localnan specialisa nan mes den un of otro ramo laboral 
pa asina nan por drenta e mercado laboral y aki e mandatario a 
papia di recapacitacion di nos hendenan pa yega na un trabou 
nobo cu ta diferente di locual nan tabata haci caba. 


“EPE lo conoce un ‘upgrade’ y actualisacion di curso cu ta 
cumpli cu e demanda nan di nos mercado laboral,” Minister 
a aña di pero aki no a menciona for di unda lo saca e fondo 


Gobierno ta cancela klas di Polis pero 


lo “upgrade” Enseñansa Pa Empleo 


financiero pa haci e ‘upgrading’ aki ya cu e no ta 
presupuesta. 


Loke ta trece un twist adicional den e asunto aki, ta e 
hecho cu algun luna atras, Minister di Husticia Rocco 
Tjon, den nomber di su gobierno, a anuncia cu lo cancela 
un klas di Scol di Polis ya cu no tin suficiente fondo pa 
hustifica esaki na e momentonan aki pero awor ta bira 
cu si lo bay tin placa pa inicia cu e upgrading di EPE. 


Di otro banda sindicato SIMAR tambe a mustra gobierno 
cu e impacto di aumento di tarifa di awa y coriente lo 
bay tin su impacto den enseñansa caminda lo tin cu bay 
aumenta placa di scol, esta schoolgeld pa e aña escolar 
nobo cu ta bay inicia aki dos siman caba ya cu e gastonan 
lo sigui aumenta. 


Ta un asunto serio pero gobierno mes cu tin cu mustra 
mas seriedad y sinceridad, no ta haciendo esaki pero ta 
tuma decisionnan cu ta asina contraste di otro y asina 
contradictorio ya cu un caminda ta elimina henter un 
periodo nobo di un “opleiding” asina importante manera 
formacion di oficialnan di polis y awor ta nombra un 
persona pa asumi un encargo cu sin duda ta necesario 
pero cu lo por dura ainda mas cu educacion formacion 
di un agente policial of pa yuda cu subsidio di placa di 
scol pa muchanan atende nan educacion. 

pa esaki, Duana ta cobra impuesto riba e 400 dollar 
y no riba e 350 dollar. Y si e ciudadano cumpra e 
television cerca un competencia di Amazon pa 450 
dollar, e impuesto no ta wordo cobra riba e suma 
ey sino 400 dollar. 


E situacion ariba menciona ta causa cu por trece 
manipulacion den prijs, di loke e mester bende na 
consumidor. Esaki nan ta kere no ta forma di traha. 
Aunke cu haciendo esey, no ta haci algun ilegal. 


Por bay Corte cu un di e facturanan pero e no sa si e 
lo bay duna resultado. Hecho ta cu tur compania na 
Aruba tin e problema. Ta bay mira si con pa yega na 
un solucion pasobra no por bay cobra e comerciante 
impuesto riba un suma cu nan no a paga. Na final ta 
e pueblo lo bay carga e gasto aki. Nan kier trata pa 
yega na un solucion combersando y sinta na mesa. 


LOCAL 


C 


omerciantenan Uni Aruba tin un problema serio cu 
formulanan uza door di Duana pa cobra Impuesto na 


entrada. Esaki nan a expresa durante un conferencia di 
prensa. 


Frans Ponson, presidente y vocero di CUA a splica 
cu Cuerpo di Duana ta calcula e suma di impuesto 
cu mester paga riba loke nan ta kere ta e balor di e 
producto. Pues no ta tene cuenta si e comerciante a 
haya un descuento basa riba compra den bulto grandi. 
Pues no ta cobra e impuesto basa riba e comerciante a 
paga pa su mercancia. 


CUA su vocero a trece diferente denuncia durante nan 
conferencia di prensa. A señala cu nan a constrata cu 
den e temporada di pandemia, na inicio, tabatin hopi 
fluctuacion di prijs di e productonan. Pero tambe tabatin 
scarsedad. Otro cosnan manera gasto di container a subi 
for di 5 pa 20 mil florin. 


Prome cu esey ya caba por corda cu CUA a señala e 
problemanan cu por tin na caminda y a haci sugerencia 
na Gobierno. Den e conferencia di diabierna un bes mas 
nan a expresa nan preocupacion pa cu e tema aki y cu 
nada a wordo haci. A pidi e tempo ey pa bini cu medida 
gtemporal pa di e forma aki yuda mengua inflacion. 
“Lamentablemente nunca a haya un contesta riba dicho 
carta,” Ponson a bisa den e conferencia. 


Recientemente CUA a descubri otro aspecto den e 
cobramento di parti di Duana den cual formula mester 
bini un cambio. EL a menciona specificamente loke nan 
ta yama Douanewaarde. E ley aki ta stipula e balor di 
un producto. Esaki ta wordo uza ora cu un comerciante 
no por presenta un recibo di loke el a cumpra y kico 
el a costa. “Nos di CUA ta apoya esaki.” Pero CUA ta 
preocupa pasobra tin comerciante ta cumpra cos online, 
entre otro Amazon, unda cu ta haya descuento. 


E problema ta cu Duana ta cobra impuesto di entrada 
riba e suma poni riba e pagina y no ta tene cuenta cu e 
descuento cu Amazon ta duna. Un producto ta costa 400 
dollar pero si nan final haya descuento y paga 350 dollar 


CUA ta denuncia inhusticia 


den cobransa di invoerrechten 

A 


yera a drenta informacion extra oficial for di 
Hulanda cu Prome Minister Evelyn Wever Croes, 


pa di dos ocasion durante si su vacacion na e pais ey, a 
reuni cu Presidente di CAft Raymond Gradus. 


Un reunion cu ningun hende sa su contenido, cu ningun 
hende sa kico a wordo discuti y cu pa colmo ningun 
oficial di su gobierno of di Parlamento, a sinta den e 
reunion aki pa di e forma aki ta testigo di loke a wordo 
treci dilanti. 


For di momento cu Prome Minister a biaha pa Hulanda, 
tabata conoci cu e lo bay cu vacacion, a insinua cu e 
lo tabatin un reunion den cual a discuti cu Secretario 
di Estado, Alexandra van Huffelen riba e asunto di 
pagamento di e 5% di salario di trahadonan publico 
pero di parti di e mandatario Hulandes, nunca pero 
nunca a bin un reaccion! 


Algun dia despues, por a mira Prome Minister 
anunciando cu el a sinta cu Presidente Gradus riba 
diferente punto, caminda tampoco e contenido di 
e reunion aki tabata conoci y cual reunion tampoco 
tabata riba un programa oficial di su gobierno y ningun 
hende sa contenido di e prome reunion aki. 


Diabierna a bolbe bira conoci cu Prome Minister a 
bolbe reuni durante di su vacacion, un biaha mas cu 
Presidente di CAft, esta cu Presidente Gradus, kende 
parce tabata e unico representante di Hulanda cu por a 
atende cu su persona, mirando cu tur hende ta cu reces. 


No cu Secretario di Estado, tampoco cu Prome 
Minister Mark Rutte pero cu e representante mayor 
di e comision di supervision financiero pa colmo sin 
presencia di Ady Thijssen kende ta actuando como 
Minister Plenipotenciario na Den Haag pa gobierno di 
Aruba. 


Pues mas confusion y sigur mucho mas preocupacion 
pa loke ta sperando Aruba na regreso di Prome Minister 
for di Hulanda, ya cu den pasado caba el a biaha den 


forma oficial pa Hulanda, atende asuntonan oficial 
cu Hulanda den nomber di su gobierno y a firma 
acuerdonan cu awor hasta su propio coleganan di 
Conseho di Minister tin cu acepta y guli manda abou, 
ya cu nan ta firma y nan ta acorda. 


Esey tabata un parti di e siman di confusion caminda e 
confusion mas grandi aki na Aruba, cu Prome Minister 
di vacacion na Hulanda, tabata e confusion financiero 
caminda WEB Aruba NV a anuncia aumento di tarifa 
di awa y coriente cu a percura pa un impacto asina 
formal y hasta espantoso, cu ainda e berdad no a 
penetra por completo den henter comunidad. 


Un confusion grandi, un confusion crea pa un gobierno 
cu a manipula asina hopi den maneho di WEB den 
ultimo 10 luna cu a pasa dunando expertonan placa 
pa nan bay y yenando e luganan aki cu famia y 
amigonan sin cu algun caminda por a mira of lesa e 
vision di gobierno tras di e cambionan aki. 


E siman di confusion financiero a bira mas grandi 
ora cu a dicidi di elimina un miembro di famia for 
di directiva di WEB pa nombra un otro famia na 
mesun posicion aki, otro hende sin experencia, otro 
nombramento sin pia ni cabes y un sector comercial 
hunto c’un pueblo totalmente confundi ta unda e 
gobierno aki kier bay. 


E impacto di e aumento aki ta bay ta impactante ya 
cu loke tin na caminda ainda pa yega dia prome di 
Januari di 2023, lo bay crea un efecto financiero asina 
destructivo cu ya e propio ex Prome Minister Nelson 
Oduber, a anuncia y sigura cu pueblo ta wordo 
confronta cu pobresa. 


Sinembargo e confusion financiero di e siman aki, 
tambe lo pasa un fin di siman trankil ya cu pa dialuna 
en adelante, lo inicia otro siman di confusion y inkietud 
financiero cu por wordo cataloga hasta un tipo di 
confusion financiero cu ta mescos cu desesperacion 
financiero. 


Siman di confusion financiero ta cera 


pa otro confusion financiero inicia 


5 


Diasabra 6 di August 2022 


LOCAL 


O 


ficina di Turismo, A.T.A., ta informa cu pa luna di juli 
Aruba a ricibi un total di 109,006 bishitante “stay-over”. 


Si compara luna di juli 2022 cu juli 2019 - cu tabata e ultimo 
aña normal di turismo, por mira cu Aruba a recupera 105% di 
locual a wordo ricibi na juli 2019. 


Na 2015 Aruba a experencia e miho juli den su historia, 
ricibiendo 109,251 bishitante “stayover”. Ta bunita pa wak cu 
juli 2022, saliendo di pandemia Aruba a wak su di 2 miho juli. 


E tres mercadonan cu mas a destaca den e cantidad di 
turista cu a bishita na juli 2022 como tambe den grado di 
recuperacion den e diferente regionnan ta; Estados Unidos cu 
86,835 bishitante cu ta representa un grado di recuperacion 
di 109% den comparacion cu juli 2019, Hulanda cu 4,555 
bishitante cu ta representa un grado di recuperacion di 124% 
den comparacion cu juli 2019 y Colombia cu 2,971 bishitante 
cu ta representa un grado di recuperacion di 107% den 
comparacion cu juli 2019. 


2022 DEN COMPARACION CU 2021 


2022 ta mustra un crecemento mas fuerte y stabil cu 2021. 
Si compara juli 2022 cu juli 2021 por wak cu crecemento di 
9% den cantidad di bishitantenan “stayover”, for di 100,178 
bishitante pa 109,006 bishitante. 


MERCADONAN 


Norte America ta keda e mercado mas fuerte pa Aruba y na 


Merca, Hulanda y Colombia e tres 


destinacionnan grandi pa Aruba den juli 


juli 2022 un total di 89,396 bishitante Norte Americano 
a bishita Aruba. Esaki ta 82% di e total di e bishitantenan 
“stayover”. 


Na juli 2022, Europa a trece 8,896 bishitante pa Aruba, 
cu ta 8% di e total di bishitantenan “stayover”. Un total di 
7,568 bishitante cu ta representa 7% di e bishitantenan 
“stayover” tabata procedente di Latino America; y 3% di 
e total di bishitantenan stayover pa juli 2022- cu ta 3,146 
bishitante, a bishita nos isla for di otro partinan di mundo. 


2022 


E prome 7 lunanan di 2022 Aruba a ricibi un total di 
637,331 bishitante “stayover”, cu ta representa un grado 
di recuperacion di 94% compara cu e mesun lunanan di 
2019. 


TOURISM CREDITS / CENTRAL BANK OF ARUBA 


Di acuerdo cu Banco Central e asina yama ‘Tourism Credits’ 
(anteriormente yama “Tourism Receipts”) pa aña 2021 a 
contribui cu AWG 3,169.9 miyon den nos economia, cu 
ta 65.5% mas compara cu e mesun temporada na 2020. 


Esaki naturalmente ta debi na e pandemia global di 
Covid-19 durante cual Aruba tambe a cera su fronteranan 
temporalmente entre mita di juli 2020 te cu juli 2020. 
Tourism Credits a recupera cu 85% si compara 2021 cu 
2019. 

Prijs gasolin na Hulanda igual cu 


prome cu guera na Ukraina 


Aruba lo bay conoce reduccion no igual 


LOCAL 


A 


yera e departamento cu ta 
conseha 
gobierno 
Hulandes 


riba prijs di gasolin,m esa GLA cu ta 
Gemiddelde Landelijke Adviesprijs, 
a anuncia cu e prijs di gasolin den e 
pais desde ayera, ta riba mesun nivel 
cu e tabata na momento cu Rusia a 
invadi Ukraina. 


Esaki ta nifica cu mientras tanto un 
liter di gasolin ta costa 2.24 euro cu 
ta mesun nivel cu e gasolin tabata na 
luna di Februari di e aña aki, ora cu 
e conflicto arma a inicia na Ukraina. 


Dia 24 di februari 2022 e prijs segun 
GLA pa gasolin tabata na 2.195 euro 
pero un siman despues di inicio di e 
invasion, esaki a subi pa 2.30 euro y 
a sigui aumenta segun e simannan a 
pasa. 


Mientras tanto di otro banda GLA 
ta anuncia cu prijs di diesel si lo 
no conoce mesun suerte aki ya cu 
pa produccion di diesel ta rekeri 
materialnan cu ta sigui caro y cu 
no ta permiti un reduccion por lo 
pronto. 


E aumento di gasolin pa un 
periodo cortico 

SUCESO 


D 


iabierna atardi den careda di 4:30 polis a bay Tanki 
Leendert unda un homber lo tawata maltratando un señora 


formalmente. Esaki tawata sosode door di repetidamente dal e 
cu mokete den cara y cabes. 


Na yegada di varios unidad policial, no a topa e personanan. 
Polis buscando rond a bin topa e Toyota Corolla poco pariba di 
Wendy’s di Tanki Leendert y mesora a hale un banda y cuminsa 
haci’e varios pregunta. 


Na e momento ey polis no a localisa e dama y no por a haci e 
homber nada. 


Mirando cu no tawata sa unda e muhe ta polisnan a core patras 
di e auto di e homber cu tawata bayendo direccion Santa Cruz, 
unda e lo y/of e muhe ta biba. 


Algun rato eynan polis a wordo informa cu e señora lo a bay 
warda di Playa y entrega un denuncia formal contra e homber, 
dunando polisnan motibo pa bay over na detencion y asina hibe 
Oranjestad. 


Homber cu a maltrata señora 


formalmente deteni na Santa Cruz 

SUCESO 


S 


iman pasa diamars y diaranson un boto di 
patruya Metal Shark di e punto di sosten 


di Wardacosta na Aruba, den colaboracion 
cu unidadnan di avionnan di Wardacosta, a 
detene dos boto, durante cual un total di casi 
500 kg contrabanda a keda confisca. 


Dos Colombiano, un Venezolano, y dos 
Arubiano a keda detene den e caso aki. E 
droga y e sospechosonan a keda entrega na 
e Unidad contra Crimen Organisa di Cuerpo 
Policial di Aruba, cu ta sigui cu investigacion di 
e casonan. 


Ayera Zr.Ms. Groningen, cu ta nabegando 
pa Wardacosta Caribe Hulandes, a bolbe 
intercepta un transporte di droga. Esaki a keda 
haci pa medio di coordinacion di e Centro di 
Operacion Maritimo (MOC) en cooperacion cu 
e helicopter y avion di Wardacosta. Durante 
e accion aki mas cu 1000 kg di contrabanda 
a keda confisca y a detene cinco Venezolano. 
E contrabanda y e sospechosonan a keda 


Wardacosta ta intercepta casi 4 mil kilo di 
coca durante seis den tres siman di tempo 


entrega na Cuerpo Policial di Corsou, cu lo sigui cu sobra investigacion. 


Cu e ultimo accion aki, e conteo di e casonan di Wardacosta a yega na 
seis den un lapso di tres siman. E total cantidad di peso di e contrabanda 
cu a confisca durante e seis accionnan aki ta yega na casi 4000 kilo. 


E lucha contra traficacion di droga ta sosode den bon cooperacion cu 
Wardacosta su partnernan local den cadena hudicial, manera e diferente 
cuerponan policial di Corsou y Aruba, BOT K-9 di KIA, Guarda nos Costa, 
Douana y Servicionan di Inmigracion. 

SUCESO 


D 


iabierna algo prome cu 5 or y mey di atardi, presencia 
di polis y ambulance a wordo pidi na Paradera, altura 


di Animal Health Care, pa un ciclista cu a wordo alcansa 
pa un auto y a keda herida. 


Na yegada di polis, e ciclista y e Kia Rio tawata ariba 
acera. Despues di e impacto cu tawata den entrada di e 
Vet clinic tanto e bicicleta y e auto a keda eynan para. 


Na e sitio nos a comprende cu e Kia Rio a bira na su man 
robes y no a duna e ciclista voorrang y asina causando un 
accidente. 


Polis di trafico y ambulance a wordo solicita na e sitio y 
den algun minuut a ambulance a yega y Paramediconan 
a bay atende cu e ciclista cu a tawata tin dolor y tambe a 
haya algun rasca na curpa. 


D 


iabierna den oranan di merdia polis a bay Turbo 
rotonde unda un dama a accidenta cu brommer. 


Na yegada polis nan a topa cu un dama turista, pero e 
lo no tawata cu un scooter pero tawata cu un Scooter 
electronico. 


Papiando cu e dama a ripara cu e la ricibi un herida 
durante e accidente y esaki lo tawata na su pecho. Tawata 
parse cu e golpi lo a crea un buraco y esaki a cuminsa 
stroba su halamento di rosea. 


Mirando cu e situacion ta serio, agentenan no a warda 
ambulance y a dicidi di transporta e dama ariba nan mes 
pa Hospital. 


No ta conoci Kico por a causa cu e dama cay. 


Ciclista herida despues di 


accidente na Paradera 


Dama seriamente herida na pecho despues 


cu el a cay cu Scooter Electronico 

POLITICA 

L O C A T E D A T B U C U T I 
& T A R A B E A C H R E S O R T 


T 


urismo ta Aruba su unico pilar economico y esaki tin un 
efecto grandi riba e bida di nos ciudadanonan. Pa midi 


e efecto cu turismo tin riba nos poblacion y sa kiko ta e 
sintimento cu ta biba den nos comunidad pa cu turismo, 
economia y e parti social, Aruba Tourism Authority (ATA) a 
haci un encuesta. Minister Oduber ta haya cu e encuesta 
aki ta hopi importante pa gobierno por sa e sentimento cu 
ta reina na Aruba, specialmente saliendo di un pandemia 
cu tabata tin un efecto hopi negativo pa mundo henter. 


Minister Oduber a duna di conoce cu ATA a haci e encuesta 
na nos residentenan. A haña asistencia di entre otro 
studiantenan di Universidad di Aruba, cu a yuda colecta 
data. Mester bisa cu e tipo di encuesta aki ya caba a yega 
di wordo haci den pasado na aña 2005 y tambe por ultimo 
na aña 2018. 


E encuesta a keda haci na diferente forma y plataforma, 


Minister Dangui Oduber: 
Segun e encuesta di ATA di mei 2022, e Arubiano ta 


satisfecho con turismo ta desaroyando na Aruba 


por a hacie personal, tambe riba website, 
facebook, instagram, via QR code etc. Un 
total di casi 2 mil persona a participa den 
e encuesta aki di tur edad, sexo, districto, 
status legal, status di empleo y nivel di 
educacion. Es decir e encuesta ta conta cu 
tur grupo di nos comunidad su opinion. 


Locual tabata remarcabel ta cu compara 
cu e añanan anterior e sentimento pa 
desaroyo social (56%) e aña aki a haya un 
puntuacion mas halto cu e sentimento di 
desaroyo economico (44%). Mas hende ta 
di opinion cu nos mester inverti mas den 
e desaroyo social, esaki por conclui cu ta 
door di e efecto di e pandemia. 


Pa locual ta e impacto cu turismo tin riba 
famianan Arubiano y local, e sentimento 
aki a haya un puntuacion positivo di 3.6 (di 
1-5). E impacto cu turismo tin riba e bida 
di nos hendenan a score 3.8 (di 1-5), pues 
tambe ta positivo. E cifranan aki ta yena 
minister Oduber cu un satisfaccion, tambe 
e forza pa sigui traha na e bienestar di nos 
pueblo trahado. 


11 


Diasabra 6 di August 2022 


POLITICA 


A 


yera Gabinete Wever-Croes, Minister Endy Croes, 
a tene un rueda di prensa pa elabora riba Premio 


Excelencia den Deporte. A toca mi un oportunidad 
sorpresa pa dirigi algun palabra durante e actividad. 


Den mi speech mi a papia di e manera con mi amor pa 
deporte a nace y crece. Mi amor pa deporte a echt nace 
ora mi a cuminsa traha na Ministerio di Labor, Cultura y 
Deporte na 2002 y e la crece ora mi tabata presidente di 
Weganan di Reino di aña 2003 pa 2010. 


Durante e periodo aki mi a siña conoce e mundo deportivo 
na Aruba hopi di cerca, a cera conoci cu e federacionnan, 
e boluntarionan y nos deportistanan. 


Na mes momento mi a siña y experiencia: 


- E Balor di deporte pa nos pais; 


- E Balor di deporte pa formacion di un nacion; 


- E Balor di deporte pa formacion y desaroyo di e 
deportista y; 


- E Balor di deporte pa e famia. 


Pesey mes semper mi a sostene y ta aporta na 
proyectonan cu tin como meta pa promove deporte y 
crea estimulo y baloracion pa nos deportistanan. Premio 
Excelencia den Deporte ta un di nan. Den pasado e tabata 
yama Simplemente Deporte y mi a traha hopi di cerca cu 
e organisacion e tempo ey. 


E aña aki lo tin 141 nominado, pa loke ta trata e añanan 
2019 y 2021. Mi a enfatisa e hecho y a dirigi mi mes na e 
hobennan, bisando cu nan mester sinti nan mes honra y 
orguyoso di a keda nomina pa nan Federacion. Pasobra 
esaki ta muestra cu nan sacrificio, dedicacion, disciplina y 
logronan a resalta. 


Na mes momento mi a gradici y felicita e mayornan cu 
nan sosten y guia brinda na nan yiunan. P’ami nan tur, 
cada un riba nan mes, ta un ganado(ra) y a felicita nan pa 
esaki tambe. 


Mas cu claro mi a aplaudi e hecho cu Minister Endy 
Croes ta continua cu e premio aki y un biaha mas nos 
deportistanan lo bay experiencia un anochi di gala 
specialmente organisa pa nan. 


Parlamentario Shailiny Tromp-Lee (MEP): 
Parlamentario Shailiny Tromp-Lee (MEP): 
Tur nominado di Premio Excelencia 
Tur nominado di Premio Excelencia 


den Deporte ta un ganado(ra) 
den Deporte ta un ganado(ra) 


Diasabra 6 di August 2022 


12 


POLITICA 


E 


filosofo Frances Charles Montesquieu (1689- 
1755) tabata e inventor di e doctrina di tres 


podernan, miho conoci como e Trias Politica. 
Segun su teoria, e estado mester ta acomoda di 
tal forma unda e tres poderenan ta separa for di 
otro. Y consecutivamente pa e debido controlnan 
tuma luga. E Trias Politica ta dividi den e poder 
legislativo, e poder ehecutivo y e poder hudicial. 
Y asina garantisa cu e podernan no ta den man di 
un solo persona of un solo organisacion. 
Lamentablemente cada bes ta mas obvio cu 
e podernan no ta independiente for di otro. 
Loke Pueblo por a ripara cu desde un inicio 
di e formacion di Gabinete Wever Croes II e 
miembronan di Parlamento cu ta sostene gobierno 
ta apoya e gobernantenan ciegamente na luga di 
cumpli cu nan trabao di ta SIRBIDOR di Pueblo 
y defende na tur momento e bienestar general 


di 
Pueblo.Transparencia 


ta un palabra masha uza 
door di e mandatarionan y 
parlamentarionan di coalicion, 
pero cu solamente ta aparece 
den nan diccionario. Ta un 
lastima cu e representantenan 
di Pueblo aki no ta pone 
esaki den practica pa cu 
e Pueblo y mucho menos 
ta vigila y salvaguardia e 
bienestar general di e Pueblo. 
Ta bisto pa un y tur cu e 
parlamentarionan di coalicion 
no ta e respresentantenan 
di Pueblo sino nan ta un 
extension di e Gabinete aki. 
E Parlamentarionan cu ta 
sostene Gobierno ta dispone 
di TUR informacion facilita 
door di e mandatario(nan), 
mientras oposicion no ta 
ricibi TUR informacion of 
ta ser informa via canalnan 
indirecto. E discriminacion 
aki pa cu oposicion ta liña 
recto 
contra 
transparencia 


y bon gobernacion. Pa un 
parlamentario 
por 
haci 


su trabou debidamente e 
mester ta dispone di TUR 
informacion pa asina e prepara 
su mes y forma su postura 
propio durante reunionnan. Ta 
hopi remarcabel pa Mira cu 
coalicion ta sostene concepto 
di Leynan sin importa nan e 
consecuencia nan cu esaki 
nan tin pa nos Pueblo. Nan ta 
simplemente complace cu e 


gobierno actual ya cu si nan 
no haci esaki, esaki lo por 
tin consecuencia pa nan. 
Algun desaroyo absurdo 
cu por a tuma nota di dje 
den prensa ultimamente ta 
cu e parlamentarionan cu 
ta sostene gobierno a perde 
nocion di kico ta nan tareanan 
como Parlamentario y a 
dicidi di un tras di otro 
gradici, elogia y hasta labia 
e mandatarionan. Pa duna 
un ehempel concreto, riba 
18 di juli nan a dicidi di 


Parlamentario Aquannette Gunn (MAS): 
Politica nobo of extension di gobierno? 

F 


or di aña pasa e prijs di e bari di petroleo a cuminsa subi. Na 
Februari e guera entre Rusia y Ukraina a cuminsa y a impulsa 


e prijs di crudo mas halto ainda. Na December 2021 petroleo 
a cuminsa baha di prijs y pa e motibo aki WEB su expertonan a 
conseha gobierno pa no hedge ainda. 
C 


onseheronan semper ta observa y analisa e tendencia di 
e prijs cu tabata bahando y a pensa cu esaki lo baha mas 


ainda. Sinembargo despues di e consehonan aki por a ripara cu 
e prijs di e bari di petroleo a haci net lo contrario; e la cuminsa 
subi. Durante di e lunanan cu a pasa, WEB Aruba NV a cuminsa 
absorba e aumento den e prijs aki, sinembargo e compania ta 
considera cu nan a yega un punto cu esaki no ta sostenibel 
mas. 
P 


esey a manda yama WEB Aruba NV pa bin Parlamento 
di Aruba algun siman pasa y splica esaki pa medio di un 


presentacion y cu cifranan alcaso. Mester remarca cu prijs di 
awa y coriente a subi na nos hermana isla Corsou for di mei 
2022 caba. 


Kico e consumidor por haci pa por acapara cu e tarifanan nobo? 


Enbista cu lo aumenta e tarifanan temporalmente, pa via di 
e aumento di e prijs di petroleo, e consumidor por ahusta e 
forma con e ta haci uso di awa y coriente. 


Con nos por spaar awa? 


•	 
No laga e kraanchi awa habri ora di skeiro djente, ora ta 
habonando of laba cabey ora di baña. 


•	 
Muha mata ora solo ta bahando. Asina menos awa ta bai perdi. 


•	 
Ora di laba auto, usa un hemchi cu awa y habon pa hawa e 
auto. 


•	 
Ora di laba coi kibra, yena e baki cu awa y habon pa laba y 
despues yen’e cu awa pa hawa tur cos. 


Con nos por spaar coriente? 


•	 
No laga fan of otro aparatonan di coriente cendi sin tin mester. 


•	 
Paga tur luz trempan y paga luznan den camber of baño cu no 
ta wordo usa. 


•	 
Limita e uso di airco. Por pone airconan na timer pa asina por 
controla e oranan cu ta haci uso di esaki. 


•	 
Pone e airco na un temperatura di maximo 22 °C. Mas abou e 
temperatura ta, mas coriente lo gasta. 


•	 
Laba paña riba cierto dia(nan) so. Controla y usa e midi di awa 
cu mester pa e cantidad di paña. 


Manera tur otro pais rond mundo, Aruba tambe a hay’e 
cu aumento di awa y coriente. Laga cada un di nos ta mas 
consciente di e uso di esakinan, pa asina nos por controla e 


Parlamentario Marco Berlis (MEP): 
Subida di petroleo ya no por wordo 


absorbi mas pa web aruba nv! 


gastonan cu e tarifa aumenta ta trece cu ne. 


Si pueblo desea mas informacion di e articulo aki, 
contact mi na tel: 528-4639 of email mi na: marco. 
berlis@parlamento.aw / Bo parlamentario y sirbidor 
di pueblo na bo ordo semper! 

Facebook: 


Fundacion Pa Nos 
Comunidad (FPNC 
Aruba) 


Tel: 5880002 
Piedra Plat 23 


Fundacion Pa Nos Comunidad 


Haci bo donacion 
di curason y yuda 
un nos futuro 
generacion. 


A 


penas 2 aña pasa, e aña cu e prome caso di 
COVID-19 a wordo registra na Aruba, nos 


a experiencia pa prome biaha un Aruba sin cu 
bishitantenan ta drenta of sali di nos isla. Nunca nos 
por a pensa cu den nos bida lo wak esaki na Aruba. 
Mundo henter a wordo afecta drasticamente pa e 
crisis causa pa e pandemia y manera IMF a raporta, 
Aruba tawata un di e islanan mas afecta na mundo. 


Den 24 luna despues cu COVID-19 a haci su entrada 
na Aruba unda turismo tawata ful plat y despues cu 
biaheronan no por a bay biaha manera antes mas, 
Aruba a yega bek na nivel di bishitantenan di 2019 y 
ta surpasando e cantidad. Pa Aruba aña 2019 tawata 
e miho aña den turismo pues mirando e ultimo 3 
lunanan con e cantidad di bishitante ta surpasa 
Aruba su aña di record, ta un bon señal cu Aruba ta 
riba e bon trayecto di recuperacion. 


Esfuersonan no tawata comun pa Aruba pa ya 
despues di 24 luna ta na e nivelnan di bishitante 


aki. Sigur tur instancia, gubernamental of priva, a 
haci esfuerso maximo pa yuda pa Aruba ta bek na e 
nivel pre-Covid a pesar cu awe ainda mundo henter 
tin di biba cu n’e. Mester menciona tambe cu e 
resultadonan aki ta refleho di e trabou intenso di tanto 
Ministerio di Turismo como Aruba Tourism Authority. 
Aruba y mundo henter no ta ‘business as usual’ mas 
den e mundo turistico pues awor mas cu nunca ta 
rekeri pensamentonan creativo y innovativo pa atrae 
bishitantenan di tur parti di mundo pa bishita nos isla 
chikito. 


E señalnan di recuperacion na nivel di 2019 ta aporta 
grandemente na economia di nos pais. Esaki ta haci 
cu awor tin mas posibilidad di empleo y generacion 
di entrada sperando cu un y tur cu ta labora den e 
industria turistico por sali beneficia di e desaroyo aki. 
Por a tuma nota cu den luna di juni Revpar tawata 
surpasa nivel di 2019 cu mas cu 18% indicando cu 
empresanan hotelero tambe ta recuperando. Mas 
tanto empresanan cuminsa opera na normalidad, 


Aruba 
ta 
den 
rumbo 
pa 
un 


recuperacion total manera a wordo 
indica pa instancianan economico 
basa riba nan forecast. 


Momento cu Aruba drenta den 
nivelnan 
di 
recuperacion 
total, 


finalmente 
Gobierno 
di 
Aruba 


tambe poco poco lo por recupera 
su ingresonan na nivel pre-Covid. 
Gobierno no solamente por cuminsa 
genera surplus den su presupuesto 
si no tambe por crea mas espacio pa 
cuminsa paga debenan. Rapportnan 
di 
instancianan 
economico 
na 


cuminsamento di pandemia tawata 
indica cu den e area laboral, mirando 
cu Aruba ta asina dependiente 
di turismo, mas of menos 24 
mil 
trahador 
lo 
perde 
trabou 


directamente 
of 
indirectamente. 


Gobierno cu curashi a busca un 
formula con Gobierno di Aruba lo 
por sostene e perdida di empleo 
aki principalmente den e sector di 
turismo. Pa esaki Aruba a fia casi 
1 biyon florin di Hulanda pa asina 
absorba e efecto aki pa Aruba no 
crash. Awe tin un luz na horizonte 
unda cu sigur por pensa cu si 
turismo recupera, ta yegando tempo 
pa Gobierno su finansas tambe 
recupera y asina poco poco por mira 
Aruba bek riba e curso cu e tawata 
riba dj’e prome cu COVID-19, na un 
finansas mas duradero y sostenibel a 
pesar di e rastro laga atras causa pa 
e crisis di e pandemia. 


Parlamentario Setty Christaans-Yarzagaray (MEP): 
Recuperacion den turismo ta trece 


desaroyo positivo pa Aruba 

D 


urante un conferencia di prensa representantenan di e 
marca Tropic Alé (bacoba), Compra Ltd, a splica 


Cu nan kier motiva comunidad pa pa hiba un bida activo 
y saludabel. Den cuadro di esaki, ta organisa e prome 
TROPIC ALÉ BANANA RUN diadomingo, 9 di october 2022 
den districto di San Nicolas. 


Compra ta conoci pa organisa caredanan iconico y cu 
premio grandi manera e GILLETTE RUN y FRISIAN FLAG 
RUN y e TROPIC ALÉ BANANA RUN no lo ta diferente. E 
careda aki lo consisti di un 5 mile Run & Walk y tambe un 
10 mile run pa duna e atletanan oportunidad di desafia 
nan mes cu un ruta un poco mas largo cu mayoria careda 
na Aruba. Ademas di esaki lo tin diferente careda pa mucha 
y hoben tambe, cual ta haci e evento aki uno grandi pa 
henter famia. 


Pa loke ta e 10 mile Run, e careda aki lo conta cu cash 
prizes pa top 3 ganadonan den 6 diferente categoria, tanto 
p’e atletanan masculino como femenino. Esaki kiermen 
36 premio efectivo, algo nunca bisto den e caredanan na 
Aruba. 


A scoge pa haci e evento den districto di San Nicolas, 
pasobra Compra y Tropic Alé ta kere den San Nicolas y kier 
incentiva participacion activo den San Nicolas. Pa lansa e 
evento di un manera special Compra y Tropic Alé a haci 
donacion di Afl. 5,000.00 na Kiwanis Club of San Nicolas pa 
por ehecuta proyecto pa mucha y hoben den San Nicolas, 
cu lo tin un impacto positivo pa e comunidad. 


Pa haci Tropic Alé Banana Run ainda mas interesante lo tin 
hopi door prizes atractivo incluyendo un biahe pa 2 persona 
pa Costa Rica, e pais unda ta cultiva e bacoba Tropic Alé. 


Tur careda cu ta parti di e Tropic Alé BANANA RUN ta conta 
pa e National Ranking di Patrishi Sports, cu ta encarga cu e 
logistica di e evento. Mester remarca cu cupo pa e evento 
aki ta limita y pa participa bo mester registra mas lihe 
posibel riba www.bananarunaruba.com y paga online cu 
credit card of na oficina di Patrishi Sports. Tur participante 
lo ricibi un Dry Fit t-shirt prome cu e careda, un medaya y 
goody bag dia di e evento 


Tropic Alé preparando 


careda pa dia 9 di october 

SPORT 


P 


a hopi hende e dianan di Ronaldo como futbolista 
grandi ta conta y apesar cu e lo bay den historia di 


futbol mundial como un di e miho nan cu a yega di hunga 
e deporte aki, e delantero Portugues ta haciendo su mes 
dificil na e momentonan aki. 


El a exigi Manchester United pa cambi’e c’un otro ekipo 
pero a permiti Ronaldo mes busca un ekipo pa cual e kier 
bay hunga y nan lo regla e traspaso pero te ainda no tin 
ekipo cu kier contrata e famoso delantero mirando cuanto 
placa e lo costa y cuanto e lo kier gana. 


Ora cu el a bin bek ata Ronaldo c’un comportacion 
buscando confrontacion cu cuerpo tecnico y directiva y ta 
mas cu claro cu algun figura grandi di e ekipo, e siman aki 
a baha pisa riba dje entre otro bisando cu e tin cu bay pero 
cu ningun ekipo kier su servicionan. 


Pa su suerte e fin di siman aki na apertura di e temporada 
nobo di Premier League, dos delantero ta lesiona cu ta 
habri posibilidad cu e delantero lo por mira accion asina 
mes pero no cu e ta cla pa esaki tampoco. 


Unico opcion cu Ronaldo a haya e ultimo dianan aki, ta di 
un ekipo di Brasil pero su anhelo mas grandi ta pa hunga 
den Champions League loke e ora no por. 


PUIG GALAXI 


A bira definitivo, Riqui Puig ta bay hunga pa LA Galaxy 
den un cambio cu ningun hende a spera cu e lo haci pero 
e hoben kier hunga futbol y lo kier usa e periodo aki pa 
hinca su mes den un ritmo di wega cu e lo por regresa pa 
cualkier team na Europa despues. 


Puig a yega na un acuerdo cu Barcelona y cu LA Galaxy 
caminda for di algun dia caba e no ta formando parti di e 
entrenamento di e ekipo completo. 


Puig tabata un di e gran talentonan cu Barcelona tabatin 
pero a bin asina hopi mas den e ekipo cu e pone cu e 
posibilidad pa e bira un regular, practicamente no ta existi 
mas caminda den cuater temporada cu e ekipo Catalan, 
Puig a mira accion di 56 wega oficial. 


Redo di futbol 
Redo di futbol 
Niun ekipo kier Ronaldo 
Niun ekipo kier Ronaldo 


mas y e tin problema 
mas y e tin problema 

en luna di juli a tuma luga e competencia mundial di 
Confepaso di jinete y amazona na Cali, Colombia. Aruba 


a participa cu 22 representante den diferente categoria 
cuminsando for di e chikitonan di 6 aña te cu adulto aficionado. 
Varios di e participantenan a pasa pa categorianan avansa y 4 
participante a cay den premiacion treciendo medayanan di plata 
y brons cas. Aruba a keda na di 4 luga den paisnan ganado di 
medaya. 


E competencia Mundial di Confepaso Felix Santiago Oliver 
2022 a trece hunto representantenan di Colombia, Puerto 
Rico, Curacao, Aruba, USA, Ecuador, Panama y Venezuela. E 
biaha aki e competencia a tuma luga na Cali, Colombia despues 
di un periodo di 2 aña di pausa debi na pandemia. Aruba su 
delegacion a yega Colombia e siman prome cu e competencia 
pa duna tempo pa e participantenan train riba nan cabay. Tur 
participante a haci un excelente presentacion y sin duda e 
experiencia adkiri durante e competencia aki ta uno cu lo yuda 
nan sigui crece den e deporte. 


A pesar cu e competencia tabata fuerte Aruba a logra bin cas bek 
cu varios medaya. Den e categoria Amazonas Aficionadas 18-20 
aña Genesis Pieters a logra medaya di plata. Den e categoria di 
Jinetes Aficionados 21-24 aña Aruba a logra dos premiacion. 
Dwayne Chirino a keda na di 3 puesto y Willem Werleman a gana 
medaya di brons. Lea Vink a representa Aruba den e categoria 
Amazonas Amateur 25 plus y a logra conkista e medaya di plata. 


Aruba su ‘tetra campeona’ Melanie Wever a participa den 
e categoria Amazonas Aficionadas 21-24 aña y despues di 
un bataya fuerte a logra bay cu e medaya di plata. Prome cu 
a ricibi su medaya Melanie a ricibi un reconocemento special 
di Confepaso pa su participacion y contribucion na e deporte 
equino. 


Melanie desde hopi jong a participa den competencianan local 
y internacional y na 4 ocasion a gana e medaya di oro den 
competencia mundial den diferente categoria. Cu su medaya di 
plata Melanie ta despedi tambe di e deporte equino y ta retira di 
chalaneria. Melanie tin un trayectoria impresionante y exitoso 
tras di lomba ya cu unda cu ela participa ela pone Aruba su 
nomber riba escenario como ganado. 


OCA ta gradici e seleccion completo cu sin duda a duna tur di 
nan banda y a haci un bunita presentacion. Un danki ta bay na 
e Head Coach di e seleccion Sr. Gino Werleman y na Assistent 
Coach Sr. Juan Zuleta, Alina Mansur y Jordy Wever. Aruba ta 
conta cu un grupo di hoben cu hopi potencial, riba un nivel halto 
di profesionalismo den e deporte di cabay. Danki tambe na tur 
e mayornan y famia pa nan dedicacion y apoyo na e seleccion. 


E ultimo competancia pa aña 2022 lo ta Interpaso2022 cu lo 
tuma luga entre 30 di september y 2 di oktober na Villa Floralina. 
Aruba completo ta invita pa tey presente y apoya nos hobennan 
den e deporte bunita di jinetes y amazonas. 


Seleccion Arubiano ta gana medaya na 
Seleccion Arubiano ta gana medaya na 


competencia Mundial di Confepaso 
competencia Mundial di Confepaso 

REINO 


A 


yera ministerio di infrastructura di Hulanda, a 
anuncia oficialmente cu e pais ta pasando den un 


escasez di awa den varios region pero esaki tin mas di 
haber cu awa dushi cu ta yega via di awasero of dor di 
riunan cu ta core den e pais y cu a pone varios canal 
practicamente seca totalmente. 


E situacion segun e ministerio menciona, inicialmente 
lo tin consecuencia mas serio pa e sector agricola y 
nabegacion pero si e situacion perdura, esaki lo bay tin 
consecuencianan pa otro asuntonan di interes general. 
Ya caba a instala entre otro varios management team 
pa atende cu e situacionnan aki pa prepara pa cualkier 
otro eventualidad, entre otro pa busca un forma con 
pa reparti awa den diferente forma den diferente 
region di e pais. 


Sinembargo na e momentonan aki un medida asina 
drastico, manera entre otro stop uzo di awa pa 
asuntonan no asina necesario, no ta al caso pero e lo por 
bay den e direccion ey caminda lo Sali un prohibicion 
pa sproei matanan den cura of pa laba auto. No ta 
necesario pa limita uzo di awa di cranchi pero si ta haci 
un apelacion riba tur hende pa uza esaki den un forma 
mas responsabel na e momentonan aki. 


No a ser informa si e secura aki tin di haber cu e clima 
di calor cu ta asotando Europa den ultimo simannan 
caminda hasta na Scheveningen un hende a fayece riba 
su stoel di sosiego riba beach dor di e calor excesivo. 


Reduccion di nivel di awa na 
Hulanda a bira preocupante 

irectie Natuur en Milieu (DNM) ta desea di comparti un 
informacion importante di un fenomeno cu ta tumando lugar 


den e bida marino na algun sitio di buceo (dive site) na e islanan 
den Caribe y particularmente e preocupacion cu tin actualmente 
na Boneiro cu e presencia di un malesa di coral. 


Nomber di e malesa cu ta ataca e coralnan ta Stony Coral Tissue 
Loss Disease (SCTLD). Nos preocupacion ta cu e malesa ta uno 
hopi agresivo y ta resulta mortal pa e colonia di coralnan y asina 
ta afecta e calidad di nos bida marino den e region. 


Den e relato aki DNM ta desea di splica kico e malesa aki ta haci 
cu coralnan, con e a manifesta na Boneiro, con e ta transmiti y 
kico nos por haci pa prevencion asina yuda mitiga e problema. 


Kico e malesa SCTLD ta haci? 


Stony Coral Tissue Loss Disease ta destrui e tehido suave cu ta 
cubri e coral y por afecta 30 sorto di coralnan cu ta existi den 
bida marino cu ta esunnan cu ta forma y crece nos rifnan. Ora cu 
e malesa ataca e coral e resultado por ta uno fatal, ya cu e por 
mata un colonia di coral den apenas algun siman of lunanan di 
keda infecta. E por afecta diferente coral na un manera severo. 
Ta considera SCTLD e malesa di mas peligroso y mortal di e 
malesanan di coral y e ta manifesta hopi lihe. No mester confundi 
e malesa aki cu coral bleaching, esaki ta dos fenomeno diferente. 


Ta di remarca cu ta casi un aña pasa cu Boneiro a publica tocante 
e malesa y e contagio cu ta existi den Caribe y Florida. E tempo 
ey STINAPA a menciona den nan webinar cu ainda no a encontra 
coralnan cu e malesa na e isla pero cu na Aruba si tin un caso 
unda ta sospecha contagio. Aruba mes no a haya e notificacion 
di e alerta aki. Na aña 2021 Boneiro a prepara tambe un plan pa 
e posibel yegada di e malesa den forma di prevencion pa asina 
mitiga e problemanan cu por surgi. 


E organisacion cu ta maneha e parke marino na Boneiro, STINAPA, 
a publica un relato alertando comunidad y hunto cu ayudo di 
DCNA a tuma algun decision pa mitiga e problema. Nan a alerta 
e bishitantenan con na mester haci uzo di e parke marino pero 
esaki tawata inevitabel y e malesa a manifesta na dos localidad 
di buceo. Despues di a conduci investigacion riba 22 y 23 di 
juli ultimo Boneiro a laga cera dos localidad di bucoeo, uno ta 
Karpata y e otro ta La Dania’s Leap, tur esaki ta consecuencia di 
presencia di e malesa SCTLD. 


Con e malesa ta transmiti? 


E malesa por wordo transmiti den e awa contamina cu e malesa 
manera por ehempel den e “ballast water” den barconan grandi 
di carga. Ballast water ta e awa cu ta ser uza pa asina e barco 


DNM ta informa tocante e malesa di perdida 


di tehido di coralnan, Stony Corals 


ta keda den balans ora e ta descarga peso. Tambe e malesa por 
penetra na ekiponan di buceo (dive gear) of di snorkel cu ta uza 
den awanan cu ta contene e malesa. 


Kico por haci pa preveni transmision y mitiga e problema? 


Ta recomenda dos cos; desinfecta ekipo di buceo y tambe alerta 
autoridadnan si ta tuma nota di fenomeno sospechoso riba e 
coralnan. Pa e prome paso di desinfecta e ekipo ta recomenda pa 
pone ekipo den awa potabel cu ta contene 1% di bleach solucion 
y pa ekipo sensitivo por laga esakinan sinta pa 10 minuut den 
desinfectante apropia pa e ekipo. Mester laga e ekipo seca prome 
cu ta transporte y uza esaki den otro awanan por ehempel na un 
otro sitio cu no ta contene e malesa. 


Informa autoridadnan cu ta maneha parke marino di Aruba 
(Fundacion Parke Nacional Arikok) y tambe DNM. Si bo ripara 
coralnan straño of sospechoso purba saca un potret di esakinan y 
mand’e pa nos na info@dnm-aruba.org. Tambe nos ta pidi pa inclui 
e fecha, localidad (dive site), e profundidad, un nomber y number 
contacto y tambe e informacion di e fotografo. Si por duna nos e 
autorisacion pa uza e potret pa asina inclui den investigacionan pa 
yuda preveni contagio di SCTLD den nos awanan na Aruba. 


Locual DNM ta haya importante ta e deteccion den un fase mas 
trempan asina nos por tuma accion pa mitiga e problema. Haci 
nada no ta un opcion, pasobra esaki lo nifica perdida di cantidad 
di coral. 


DNM ta keda pendiente specialmente di e scolnan di buceo, 
buceadonan, piscadonan y centronan di actividad di buceo pa 
cualkier informacion. Por haya e informacion cu nos a compila 
for di Boneiro riba e pagina di STINAPA. Tambe nan a realisa 
un webinar hopi informativo riba e topico di e malesa di Stony 
Coral Tissue Loss Disease na 2021 y esaki tambe por hay’e riba 
nan Youtube channel y DNM lo comparti esaki riba nos medionan 
social tambe. 

COMUNIDAD 


E 


di 16 edicion anual, 2022 Wente Vineyards & 
Papiamento 
Restaurant 
Golf 
Tournament 
a 


tuma luga den luna di April, cual a recauda fondo pa un 
proyecto unico, JUMP 18. Esaki ta un iniciativa cu ta hopi 
necesario, enfoca riba prevencion di obesidad di mucha. 
E programa a wordo inicia aña pasa bao guia di pediatra 
Dr. Jamiu Busari di HOH, Horacio Oduber Hospital. 
Dr. Busari a lanta un team multidisciplinario dedica na 
maneho di prevencion di obesidad den nos muchanan. 
E proyecto a wordo coordina por medio di Amy van der 
Linden, y sosteni pa Samantha Schwengle. 
E 


programa piloto a gradua 18 mucha exitosamente, 
y registracion pa e segundo ronda cu muchanan 


entre edadnan di 4 pa 18 ta cera cu dobel e cantidad di 
participante cu prome. 


E expansion di e programa a wordo haci posibel danki 
na e donacion generoso. Govert van der Hout, Arion 
White Company y Eduardo Ellis, Papiamento Restaurant, 
tabata tin e placer di presenta Dr. Busari y su team cu un 
donacion colecta cu ayudo di hungadonan di torneo di 
golf y sponsors. 


Na un encuentro casual, pool side, na Papiamento 
restaurant Dr. Busari a presenta e importancia di e 
iniciativa aki enfatisando cu bahamento di peso a bin 
despues, na e oportunidadnan educacional amplio 
cu e programa ta ofrece. JUMP 18 guia pa un team di 
profesionalnan medico hoben local a desaroya un 
curriculum di seis luna pa encurasha muchanan y 
mayornan pa mehora nan salud y nan bienestar. 


JUMP 18 ta pa yuda mucha y mayornan biba un bida 
mas saludabel por medio di re educa nan mes y reta 
nan perspectivanan di antes. Durante e proceso aki, 
e acceso a wordo crea pa mayornan y nan yiunan por 
re-descubri nan balor di berdad y asina haya un miho 
comprendimento tocante nutricion, ehercisio y salud. 
E programa ta promove 3 componente distincto den e 
participantenan, manera educacion, nutricion y actividad 
fisico. Mientras cu na HOH ta colecta data cu proposito 
pa e investigacionnan. 


Dr. Busari ta raporta cu e balor agrega di cooperacion 
tabata hopi importante, manera cu participantenan 


Wente Vineyards, Papiamento Restaurant & 


Arion Wine Company a haci un donacion 


a cuminsa conoce otro y forma amistad. Na 
graduacion, conociendo minister di Salud tabata 
algo leuk pa e muchanan kende a compronde 
cu nan propio esfuerso ta conta, mas cu nan 
retonan personal. Wente Vineyard, Papiamento 
Restaurant, Arion Wine Company Golf Tournament 
a wordo sosteni pa Setar, Elmar, Aruba Happy 
Rentals, Tri-Bike Aruba, Tropical bottling Company, 
Plus Accountants, Nagico, AIB Bank, Aruba Bank, 
Aruba Airport Authority, ASD, Complete Logistics, 
Robertson Fire Protection, ProTech, H&H fine 
wines and spirits, Superfood, Benu Pharmacies, 
y Tierra Del Sol Resort, Golf y Country Club. 
Eric Wente, cuater generacion winegrower y 
chairman Emeritus di e hunta di Wente Vineyards, 
a yama bon bini na sponsors y hungadonan 
na e eventonan di e torneo cual a inclui un 
recepcion di bon bini, 18 holes pa competencia, 
y un banquet di premionan y sorpresanan. 
Hungadonan a disfruta di bottomless glasses di 
e winemaker su propio biñanan excelente. El a 
gradici nan personalmente pa nan participacion 
y haci su promesa di lo regresa bek otro aña. 
https://jump18.org/team/ 


https://wentevineyards.com/ 
https://papiamentoaruba.com/ 


https://www.arionwinecompany.com/ 

I 


ntroduccion 
Pa e fundraising cu Fundacion Mi Cutisa (FMC) ta organisa pa 


recauda fondo, principalmente pa por maneha Museo Cas Tan 
Tin, e “Concierto Bailabel di Aña” lo tuma luga na Balashi Arena 
Entertainment Center cu un presentacion di “Doble R Puru” di 
Corsou. Dia 12 di augustus 2022 “Robert y su Solo Banda Show”, 
cumpliendo 30 aña di existencia y legendario Papito Rafael cu 
“Papito y su Nuevo Sabor” lo brinda e miho di nan musicalmente. 
E tres bandanan aki ta legendario y a duna un contribucion 
significante den desaroyo musical Antiano den Caribe Hulandes. 
Nan a percura pa mantene y traspasa nos musica di tumba, wals, 
dansa y salsa Antiano riba tur e islanan di habla Papiamento. Tambe 
FMC ta organisa un charla unda lo bay papia riba trayectoria di e 
tres musiconan aki. Riba peticion di Robert Jeandor FMC a acerca 
Ruben Garcia pa tene e charla riba trayectoria di Robert Jeandor 
y di Papito Rafael. Lamentablemente, pa motibo di salud, e charla 
riba e musiconan di Aruba lo no sigui. Rene Rosalia a acepta e ora 
pa duna un charla di un ora riba e trayectoria di Rignald “Doble R” 
Recordino. 


Orador Rene Rosalia 
Antropologo Rene Rosalia (PhD) for di Corsou a investiga pa hopi 
aña e trayectoria di Doble R y lo bay tene un charla basa riba un 
analisis cu el a haci di casi 50 aña di desaroyo musical. E lo ta un 
presentacion riba e nificacion di e trabou musical y balor literario di 
Rignald Recordino. ‘Doble R’ a produci mas di 500 composicion cu 
nos hendenan na Aruba, Boneiro y Corsou, no solamente a disfruta 
di nan, pero a siña hopi di nan atraves di e mensahenan cu Rignald 
ta manda den su letranan. Entre otro e aña aki Rignald Recordino 
mes ta publica un buki di su historia musical y cu e letranan di tur 
composicion cu el a publica. 


Programa dia 10 di augustus 2022 
E programa lo ta for di 7:00 pa 9:30 or di anochi y ta conduci pa 
Addonsito Croes. Despues di e charla tin oportunidad pa Dialogo 
y Pregunta. Lo clausura e presentacion cu un recepcion den cura di 
Universidad di Aruba. Cupo ta limita na 90 persona, pero por sigui e 
charla riba e facebookpage di Mi Cutisa. 


Importancia di e trayectoria y impacto cultural di “Doble R” 
Rignald Recordino su composicionnan tin un variacion grandi 
den su forma di skirbi. Su texto- y topiconan cu e ta uza pa su 
composicionnan ta tipico di Rignald Recordino. E forma di compone 
su piesanan, particularmente su forma unico di combina tanto 
instrumento como e forma di canta un piesa, ta aspectonan 
completamente inovativo. 
Rene Rosalia lo amplia mas riba e impacto cu Rignald Recordino 
tabatin riba nivel social y musical pa e tres islanan ABC. 


Charla trayectoria di Rignald ‘Doble R’ 
Charla trayectoria di Rignald ‘Doble R’ 


Recordino 10 di augustus 2022 
Recordino 10 di augustus 2022 


Educacion Cultural 
Mirando cu e charla aki ta forma parti di e desaroyo di 
Educacion Cultural cu lo bay hunga un rol importante riba 
tereno di cultura mundialmente despues di e pandemia di 
Covid 19, FMC a acerca Universidad di Aruba pa coopera 
cu organizacion di e charla aki. Danki tambe na e Comision 
Nacional di UNESCO y Aruba Bank, Departamento di Cultura 
di Aruba. E perspectiva ta cu e charla aki lo haya e interes di 
varios musico, pero tambe di hopi fanaticonan di Doble R 
na Aruba. Tambe pa studiantenan di Universidad di Aruba, 
di IPA y di EPI e charla aki lo tin un balor agrega riba tereno 
di investigacion y documentacion. Pa tur hende cu ta gusta 
musica di e islanan Aruba, Boneiro y Corsou, esaki lo ta un 
anochi interesante y educativo. 

R 


ecientemente, Caribbean Arthritis Foundation (CAF) a bishita e 
Reumatology Center y a entrega bukinan informativo na e dos 


reumatologonan, esta Dr. Rashidi Rellum y Dr. Jessica van Nies. E 
bukinan ta contene informacion over di con patientnan di artritis ta 
hiba nan bida diario compartiendo tips valioso cu otro patientnan cu e 
meta pa mehora nan calidad di bida. 


Pronto CAF lo entrega un pakete di e bukinan aki na e veld di cuido 
na Aruba, muy en particular na e dokternan di cas den coneccion 
cu e “Early Diagnosis Program”. Un patient cu ricibi tratamento 
na tempo, ta mehora su calidad di bida substancialmente. CAF ta 
sostene e Sustainable Development Goals: Bon salud y bienstar (3), 
Reduci inigualdad (10) y Sera acuerdo y lazonan pa realisa meta (17). 
Pa mas informacion, por fabor bishita e siguiente website: www. 
caribbeanarthritisfoundation.org 


T 


ropic Alé ta e marca di bacoba mas grandi na Aruba, un marca crea 
door di Compra Ltd pa representa un Bacoba premium produci na Costa 


Rica. E bacoba aki ta uno special, cultiva den e teranan mas fértil, siguiendo 
e standardnan di calidad agrilcultor mas halto pa sigura cu Aruba ta ricibi 
solamente e bacobanan di mas dushi, distribui cu pasion pa e team di Compra 
ltd. Ofreciento comunidad un producto di e mihor calidad y cu un balor 
nutricional halto. 
Bacoba Tropic Alé, un producto saludabel kier motiva comunidad pa biba 
un bida activo y saludabel, pa e motibo aki ta organisa e prome TROPIC ALÉ 
BANANA RUN Diadomingo, 9 di October,2022 den districto di San Nicolaas. 
Compra ta conoci pa organisa caredanan iconico y cu premio grandi manera 
e GILLETTE RUN y FRISIAN FLAG RUN, y e TROPIC ALÉ BANANA RUN no lo 
ta diferente! E careda aki lo consisti di un 5 mile Run & Walk y tambe un 10 
Mile Run pa duna atletanan e oportunidad di desafia nan mes cu un ruta un 
poco mas largo cu mayoria careda na Aruba. Ademas di esaki Lo tin diferente 
careda pa mucha y hoben tambe, cual ta haci e evento aki uno grandi pa 
henter famia . Pa loke ta e 10 Mile Run, e careda aki lo conta cu Cash Prizes 
pa top 3 ganadornan den 6 diferente categoría, tanto pa atletanan masculino 
como femenino. 
Esaki kiermen 36 Cash prizes, algo nunca bisto den caredanan na Aruba. 
A escohe pa haci e evento den districto di San Nicolas, pasobra Compra y 
Tropic Alé ta kere den San Nicolas y kier incentiva participacion activo den San 
Nicolas. Pa lansa e evento di un manera special Compra y Tropic Alé a invita 
representante di e Clubnan di coremento mas grandi e importante di nos isla 
pa dunanan e primicia di e evento, tambe a haci donacion di Afl. 5,000.00 
na Kiwanis Club of San Nicolas pa por ehecuta projectonan pa mucha y 
hoben den San Nicolas, cu lo tin un impacto positivo pa e comunidad. Pa 


Caribbean Arthritis Foundation cu entrega di 


buki na Reumatology Center Aruba 


Tropic Alé ta organisa un evento deportivo pa henter famia 
E prome Tropic Alé Banana run ta 


october 9, 2022 


haci Tropic Alé Banana Run ainda mas interesante lo tin hopi door 
prizes atractivo incluyendo un biahe pa 2 persona pa Costa Rica, e 
pais unda bacoba Tropic Alé ta wordo cultiva. 
Tur careda cu ta parti di e Tropic Alé BANANA RUN ta conta pa e 
National Ranking di Patrishi Sports, kende ta encarga cu e logistica 
di e evento. Mester remarca cu cupo pa e evento aki ta limita 
y pa participa bo mester registra mas liher posibel riba www. 
bananarunaruba.com y paga online cu credit card of na oficina di 
Patrishi Sports. Tur participante lo ricibi un Dri-Fit t-shirt promer cu e 
careda y un medaya y goody bag dia di e evento 
Bacoba tin un balor nutricional halto y ta un snack saludabel cu tur 
deportista rond di mundo ta come. Pa mas informacion di e tremendo 
evento aki por bishita Tropic Alé Aruba su pagina di Facebook. 

WILLEMSTAD - Recientemente ROC Mondriaan, 
un prominente institucion educacional riba tereno di 
hospitalidad y turismo, Oficina di Turismo di Corsou 
(CTB) y Curaçao Hospitality & Tourism Association 
(CHATA) a topa pa firma un memorandum of 
understanding (MoU) entre e tres partidonan. Sr. 
Hans Schutte, Presidente di e Hunta di Directiva di 
ROC Mondriaan, Managing Director di CHATA, 
sra. Maria-Helena Seferina-Rojas y Counterpart 
Statutair Directeur di CTB, sr. Muryad de Bruin, 
a bini hunto na oficina di ROC Mondriaan na Den 
Haag pa e momento importante aki. 


E MoU aki ta delinia un cooperacion sostenibel entre 
e partidonan den forma di un ‘hospitality experience 
center’. 


E hospitality experience center, cu ta un fundacion 
registra na Camara di Comercio di Corsou como 
‘Curaçao Hospitality and Tourism Training Centre’ 
(CHTTC), ta ensera un instituto di entrenamento 
pa studiantenan y profecionalnan den e industria di 
hospitalidad y turismo. 


Un hospitality experience center, cu ta hasi uso di e 
experencia di tur partido, lo mehora e aliniacion entre 
enseñansa di hospitalidad y turismo y e sector, y na 
mes momento mehora e nivel di servicio cu ta ser 
duna na turistanan. CHTTC ta facilita estudionan 
na nivel di SBO riba tereno di hospitalidad y turismo. 


E parti practico di e estudionan lo tuma luga den e 
experience center (un training hotel aki na Corsou). 


CHTTC lo traha den laso estrecho cu varios 
institucion educacional, incluso Maris Stella SBO, 
Nilda Pinto SBO y Universidad di Corsou Dr. 
Moises Da Costa Gomez (UoC), y tambe gobierno, 
comunidad empresarial (incluso hotelnan) y otro 


ROC Mondriaan, CHATA y CTB ta firma MOU pa 


establece un Hospitality Experience Center pa Corsou 


partnernan. Den e lunanan benidero, e training 
hotel local lo haña un renovacion completo pa por 
cuminsa ricibi huespednan. Profecionalnan hunto 
cu docentenan local di e SBO-nan y UoC lo duna 
siñansa enfocando riba guia practico, combina cu 
lesnan di teoria. 


E estudionan y entrenamento lo yuda forma y 
prepara hobennan y adultonan na Corsou y den 
region y brinda nan e perspectiva di un carera den 
sector di hospitalidad y turismo. 


Alabes e sector di turismo lo beneficia di 
profecionalnan altamente cualifica riba tereno di 
hospitalidad y turismo. 


Danki special ta bai na e Gabinete di Minister 
Plenipotenciario di Corsou pa nan emvolvimento 
for di comienso di e combersacionnan, e Ministerio 
di Enseñansa (OWCS) pa nan sosten continuo 
pa sigura un bon coneccion entre enseñansa y e 
mercado laboral, y na e Ministerio di Desaroyo 
Economico (MEO) pa facilita e establesimento di 
e fundacion atraves di CTB. 

WILLEMSTAD - Un analisis cu tin basta tempo 
den lachi serca expertonan di Conseho Social 
Economico ta indica cu por saca 270 miyon florin 
na Omzetbelasting for di sector di casino. E analisis 
aki ta den lachi despues cu SER a analisa e pro y 
contranan pa cobra Omzetbelasting riba wega di 
plaka den casino. 


Si cobra Omzetbelasting riba wega di placa on-line, 
e beneficionan ta mas grandi ainda pero ta ensera 
e risico cu e sector di wega di placa on-line ta dal 
porta sera y bai hasi nan negoshi otro caminda. No 
cu ta hasi diferencia pasobra awor aki e negoshi di 
wega di placa digital ta crea gasto pa nos pais pero 
no ta haña entrada for di e sector aki y asina 270 
miyon florin ta laba bai laman. 


E proposicion aki no ta un invento sino un 
proposicion concreto cu un fraccion den parlamento 
a hasi pa cobra 9% di Omzetbelasting riba wega di 
placa digital. Pero prome cu tur cos mester calcula ki 
impacto un belasting lo causa den sector di wega di 
placa digital. Si e ta posibel pa cobra Omzetbelasting 
di 9% riba wega di placa digital, por usa e placa cu 
e ta produci pa suavisa e peso di belasting y prima 
cu pensionadonan ta paga. Di acuerdo cu e concepto 
di iniciativa di e fraccion parlamentario cu a bai 
pa SER, nan ta asumi cu e sector lo no reacciona 
(negativo) si e produci 270 miyon florin pa aña for 
di un volumen di 3000 miyon florin na wega di placa 
pa aña. 


Segun analisis social economico: 


9% di omzetbelasting riba wega di placa 


digital por produci 270.000.000 florin 


Sinembargo bida real ta diferente y mester ta 
masha cauteloso pa hasi cambio den un sector 
caminda por perde tur entrada como resultado 
di un belasting esahera cu na su turno ta causa 
perdida di cupo di trabou y cu e companianan ta 
muda nan sede pa otro pais cu lo ricibi nan cu 
brasa habri. P’esei SER a recomenda pa prome 
cu somete e iniciativa na discucion pa consulta cu 
e companianan cu ta activo den sector di wega 
di placa digital. Seguidamente ta importante pa 
inventarisa cuanto actividad y compania tin den e 
sector aki pasobra si manera nan ta splica, como 
40% di casinonan digital a regla un licencia na 
Corsou. Aki ta bira interesante pa haña sa dicon 
Corsou ta un teritorio interesante pa wega di placa 
digital y ki efecto e Omzetbelasting di 9% lo tin 
riba nan negoshi. 

FORTALEZA PA FAMIA 


Scirbi pa Pastor Marcel Balootje 


TENE CUENTA CU E COSNAN CU DIOS TA ODIA. 


Nos ta bibando den un mundo caminda hende kier haci cos manera ta cumbini nan y pone Dios su Palabra 
un banda. Hasta tin hende cu ta kere nan ta dicidi si nan ta aplica Palabra di Dios scirbi den Testament bieu 
den nan bida of esun di Testament nobo. Pero Dios no a cambia, e ta mesun Dios dia ayera, awe y semper, 
tanto den momento di coreccion, como momento di bendicion. Cristo Hesus a bisa ami y mi Tata ta uno, 
kier men cu ta e mesun Tata cu nos conoce den Testament bieu, ta E ta esun cu Hesus tabata consulta cune 
prome cu e haci tur cos( Juan Capitulo 11: 41+42). Y e Spirito Santo tabata tey semper for di cuminsamento 
(Genesis 1: 2) y den ( Genesis 1 :26) Dios a bisa laga Nos traha hende, segun Nos imagen y segun Nos 
semehansa. Den tur bijbel e ta para scirbi mesun cos.Traduccion por varia, pero palabra no por cambia. 


Awor hopi biaha nos ta tende hende ta papia bisando cu e enemigo ataca nan, pero bijbel ta avisa nos den 
Proverbionan 6;16-19 ta para scirbi cu tin seis cos cu Dios ta odia: Tin seis cos cu Dios ta odia, si siete cos 
cu ta abominacion pa Dios. Wowona altanero ( Hende Orguyoso,Arogante, cu ta sinti nan mes mas cu otro 
hende, cu ta discrimina,rasista) Un lenga mentiroso, Mannan cu ta drama sanger inocente. Un curazon cu 
ta plania maldad. Pianan cu ta lihe pa corre haci maldad. Un testigo falso cu ta papia mentira. Y esun cu ta 
sembra desunion entre rumannan. 


Dicon Dios ta odia nan? 


Pasobra e seis cosnan aki ta habri porta pa e enemigo drenta den bida di hende, den famia, den iglesia, den 
misa, den tempel, den salon, den organisacion, den fundacion, den gobierno, den deporte , y den un palabra 
bisa caminda un di e cosnan aki ta presente, e presencia di e enemigo tey y corda cu e enemigo a bini pa 
horta mata y destrui ( Juan 10:10). Si bo laga bo porta di cas habri y cu hopi cos sushi pa dianan largo den 
cushina y un kakalaka drenta, bo no por bisa cu e kakalaka a atacabo, sino abo mes cu actitud iresponsabel 
a invita un kakalaka bin paden. Asina ta nos bida Spiritual, hopi biaha nos kier victoria, miemtras cu nos 
ta participa den cosnan cu ta trece derota, hopi biaha nos ta papia contra e palabra di Dios y nos ta spera 
bendicion, hopi biaha nos ta desea nos ruman malo, y nos ta spera cos bon bin pa nos. Cuanto hende no ta 
haci oracion y murmura bisando cu nan tin hopi tempo ta warda riba Dios, y sin ripara cuanto tempo Dios 
tin ta warda riba nan, pa arepenti y aleha for di cos cu Dios ta odia. 


E palabra di Dios ta bisa den Mateo 24:10-13 cu esun cu perservera ta na fin esey lo ta salba, nos no tin di 
fria, y bisa cu Cristo ta bini pronto, pasobra e evangelio di reino mester wordo predica den henter mundo. 
Y cual ta e evangelio di reino? E evangelio di reino ta: Cu nos mester predica contra pica (Juan 3:20), pa 
asina trece hende na arepentimento, bautisa y disipula hende pa Señor, y den nomber di Cristo Hesus saca 
demonio y sana enfermo ( Marca capitulo 16:15-18). Nos mester aleha for di e cosnan cu Dios ta odia. 


Sinceramente, Pastor Marcel Balootje 

“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta 


participa 


fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 


Gradicimento / Invitacion 


Na nomber di su casa, sr. Eusebio Ras, famia 
nan Ras, Werleman y Koolman nos ta gradici 
demas famia nan y tur otro persona nan cu na 
un manera of otro a mustra nan amor, cariño y 


atencion pa cu e fayecimento di: 


Sra. Francisca “Ica” Ras 


Werleman 


Un danki special ta bay pa sra. Matsy, 
personal y e voluntario nan di Hospice 


Aruba pa nan bon trato y cuido pa cu nos 


Ica stima. 


Un danki tambe na e voluntario nan di 
Rode Kruis pa nan ayudo y na Aurora 


Funeral Home pa nan excelente servicio. 


Alabes nos ta invita tur famia-, amigo-, 


conocir- y bisinja nan pa asisti na 3 Santo 
Sacrificio di Misa, cual nan lo tuma lugar 


na Misa Sagrado Curason di Hesus na 


Savaneta dia nan: 


Diadomingo 7 augustus 2022 


pa 6’or di atardi; 


Dialuna 8 augustus 2022 


pa 7’or di anochi y 


Diabierna 12 augustus 2022 


pa 7’or di anochi. 


Boso presencia lo wordo altamente aprecia. 


Psalms 23 


The Lord is my shepherd I shall not want 


With deep sadness we announce the sudden passing 
of our beloved son, brother, grandson, cousin, 
nephew, friend and teachers: 


Ashendel Nicosy Harold Andrea 
better known as “ Shen, Pa, Ada” 


Sunrise: 23 December 2004 


Sunset: 29 July 2022 


PA LESA FULL OBITUARIOS, WAK WWW.AWEMAINTA.COM/OBITUARIOS 


The Lord is my shepherd; I shall 


not want. He makes me lie down in 


green pastures. He leads me beside still 


waters. He restores my soul. 


He leads me in paths of righteousness for 


his name’s sake Psalm 23 


Marie Odette Borange 


Haïti October 13, 1949 - Aruba 


July 26, 2022 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. Salmo: 23 


Cu dolor na nos curason, nos ta anuncia 


fayecimento di: 


Inocencio A. Ras 


Cariñosamente jama: “Betico” 


*08-07-1950 †03-08-2022 


Laga tur loke ta spera mi ta bunita Laga tur 
locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. Cado 
Wever. Cu dolor na nos curason, nos ta anuncia 


fayecimento di: 


Mario Asencion Tromp 


Mihor conoci como: “Panachi of Joon” 


*02-07-2022 - †04-08-2022 


Acto di entiero lo wordo anuncia despues. 


Beloved mom and sister ; 


Shirley Sewrajsing 


*10-05-1950 †01-08-2022 


A mother is a person who’s always there 


Who cares For you no matter what A 
mother is a person who protects and 


soothes And smoothes out bumpy roads 


A mother is a star Who guides a ship 


Safely away from war and pain A mother 


is an angel Who watches over you But 
most of all a friend who’s always true 


We will miss you 


